ᱯᱟᱨᱚᱲᱟᱠᱷᱮᱢᱩᱱᱰᱤ

ᱯᱟᱨᱚᱲᱟᱠᱷᱮᱢᱩᱱᱰᱤ ᱫᱚ ᱳᱰᱤᱥᱟ ᱨᱮᱭᱟᱜ ᱜᱚᱡᱚᱯᱚᱛᱤ ᱦᱚᱱᱚᱛ ᱨᱮᱭᱟᱜ ᱢᱤᱫ ᱵᱟᱡᱟᱨ ᱟᱨ ᱢᱩᱠᱷᱤᱭᱟᱹ ᱥᱚᱫᱚᱨ ᱢᱚᱚᱦᱚᱠᱩᱢᱟ ᱠᱟᱱᱟ ᱾ 

 ᱦᱚᱲ ᱮᱞᱮᱞ ᱟᱨ ᱥᱮᱪᱮᱫ 

᱒᱐᱐᱑ ᱥᱟᱞᱮ ᱨᱮᱭᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱯᱟᱨᱚᱲᱟᱠᱷᱮᱢᱩᱱᱰᱤ ᱨᱤᱱ ᱡᱚᱛᱚ ᱛᱮ ᱦᱚᱲ ᱮᱞᱮᱞ ᱫᱚ  ᱔᱒᱙᱙᱑ ᱢᱮᱱᱟᱜ ᱠᱚᱣᱟ ᱾  ᱩᱱᱠᱩ ᱠᱚ ᱵᱷᱤᱛᱨᱤ ᱠᱷᱚᱱ ᱕᱐.᱕᱐% ᱫᱚ ᱠᱚᱲᱟ ᱦᱚᱯᱚᱱ ᱟᱨ ᱔᱙.᱔᱑% ᱫᱚ ᱠᱩᱲᱤ ᱦᱚᱯᱚᱱ ᱢᱮᱱᱟᱜ ᱠᱚᱣᱟ ᱾ ᱯᱟᱨᱚᱲᱟᱠᱷᱮᱢᱩᱱᱰᱤ ᱨᱮᱭᱟᱜ ᱥᱮᱪᱮᱫ ᱫᱚᱨ ᱫᱚ ᱖᱘.᱗᱓% ᱢᱮᱱᱟᱜ ᱠᱚᱣᱟ ᱾ ᱱᱚᱣᱟ ᱡᱟᱹᱛᱤᱭᱟᱹᱨᱤ ᱫᱚᱨ ᱠᱷᱚᱱ ᱫᱚ -᱓.᱘᱙% ᱠᱚᱢ ᱢᱮᱱᱟᱜ-ᱟ ᱾ ᱩᱱᱠᱩ ᱠᱚ ᱵᱷᱤᱛᱨᱤ ᱠᱷᱚᱱ ᱓᱘.᱗᱖% ᱫᱚ ᱠᱚᱲᱟ ᱦᱚᱯᱚᱱ ᱟᱨ ᱒᱙.᱙᱗% ᱫᱚ ᱠᱩᱲᱤ ᱦᱚᱯᱚᱱ ᱢᱮᱱᱟᱜ ᱠᱚᱣᱟ ᱾ ᱑᱐.᱙᱑% ᱦᱚᱲ ᱫᱚ ᱚᱸᱰᱮᱱ ᱠᱚ ᱛᱩᱨᱩᱭ ᱥᱮᱨᱢᱟ ᱠᱷᱚᱱ ᱠᱟᱹᱡ ᱠᱩᱜ ᱢᱮᱱᱟᱜ ᱠᱚᱣᱟ ᱾ 

 ᱠᱷᱮᱞ 

ᱱᱚᱣᱟ ᱵᱟᱡᱟᱨ ᱨᱮᱭᱟᱜ ᱫᱚ ᱠᱨᱤᱠᱮᱴ ᱮᱱᱮᱡ ᱜᱮ ᱢᱟᱨᱟᱝ ᱠᱷᱮᱞ ᱠᱟᱱᱟ ᱾ ᱵᱷᱚᱞᱤᱵᱚᱞ, ᱵᱟᱥᱠᱮᱴᱵᱚᱞ, ᱦᱚᱠᱤ, ᱥᱟᱶᱛᱮ ᱟᱨ ᱦᱚᱸ ᱟᱹᱰᱤᱜᱟᱱ ᱠᱷᱮᱞ ᱜᱮ ᱱᱚᱣᱟ ᱵᱟᱡᱟᱨ ᱨᱮᱫᱚ ᱦᱚᱲ ᱠᱚ ᱠᱩᱥᱤᱭᱟᱜ-ᱟ ᱾ ᱠᱟᱹᱴᱤᱡ ᱠᱟᱹᱴᱤᱡ ᱠᱩᱲᱤ ᱜᱤᱫᱽᱨᱟᱹ, ᱠᱚᱲᱟ ᱜᱤᱫᱽᱨᱟᱹ ᱠᱚ ᱟᱹᱭᱩᱵ ᱵᱮᱲᱟ ᱮᱱᱮᱡ ᱡᱚᱝ ᱠᱚ ᱧᱮᱞᱚᱜ-ᱟ ᱾ ᱱᱚᱣᱟ ᱵᱟᱡᱟᱨ ᱨᱮᱫᱚ ᱢᱤᱫ ᱦᱩᱰᱤᱧ ᱢᱟᱪᱷᱟ ᱥᱴᱟᱰᱤᱭᱚᱢ ᱦᱚᱸ ᱢᱮᱱᱟᱜ-ᱟ ᱡᱟᱦᱟᱸ ᱨᱮᱭᱟᱜ ᱧᱩᱛᱩᱢ ᱫᱚ ᱜᱚᱡᱚᱯᱚᱛᱤ ᱥᱴᱟᱰᱤᱭᱚᱢ ᱢᱮᱱᱛᱮ ᱧᱩᱢ ᱟᱠᱟᱱᱟ ᱾ ᱢᱟᱨᱟᱝ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱠᱷᱮᱞᱚᱸᱰ ᱢᱟᱴ ᱠᱚᱦᱚᱸ ᱠᱨᱤᱠᱮᱴ ᱟᱨ ᱯᱷᱩᱴᱵᱚᱞ ᱢᱮᱪ ᱠᱚ ᱞᱟᱹᱜᱤᱫ ᱫᱚ ᱟᱹᱰᱤ ᱥᱚᱨᱮᱥ ᱡᱟᱭᱜᱟ ᱜᱮ ᱠᱟᱱᱟ ᱾ ᱚᱸᱰᱮ ᱫᱚ ᱟᱨ ᱦᱚᱸ ᱟᱹᱰᱤᱜᱟᱱ ᱢᱟᱨᱟᱝ ᱢᱟᱨᱟᱝ ᱠᱷᱮᱞᱚᱸᱰ ᱢᱟᱴ ᱢᱮᱱᱟᱜ-ᱟ, ᱡᱟᱦᱟᱸ ᱨᱮᱫᱚ ᱦᱚᱱᱚᱛ ᱟᱨ ᱯᱚᱱᱚᱛ ᱞᱮᱵᱷᱮᱞ ᱨᱮᱭᱟᱜ ᱠᱷᱮᱞ ᱠᱚ ᱥᱟᱯᱲᱟᱣᱜ ᱠᱟᱱᱟ ᱾ ᱠᱨᱤᱠᱮᱴ ᱫᱚ ᱢᱩᱠᱷᱤᱭᱟᱹ ᱠᱷᱮᱞ ᱠᱟᱱᱟ, ᱚᱱᱟᱛᱮ ᱱᱚᱣᱟ ᱫᱚ ᱡᱚᱛᱚ ᱦᱚᱨ, ᱰᱟᱦᱟᱨ, ᱥᱚᱰᱚᱜ, ᱠᱩᱞᱦᱤ ᱨᱮᱜᱮ ᱮᱱᱮᱡ ᱦᱩᱭᱩᱜ-ᱟ ᱾ ᱛᱤᱱᱟᱹᱝᱜᱟᱱ ᱠᱨᱤᱠᱮᱴ ᱠᱞᱚᱵᱽ ᱟᱨ ᱠᱟᱹᱴᱤᱡ ᱚᱨᱜᱟᱱᱤᱡᱚᱨ ᱠᱚ ᱨᱟᱵᱟᱝ ᱫᱤᱱ ᱚᱠᱛᱚ ᱨᱮ ᱛᱤᱱᱟᱹᱝ ᱜᱟᱱ ᱠᱨᱤᱠᱮᱴ ᱫᱚᱞ ᱠᱚ ᱦᱚᱛᱮᱛᱮ ᱠᱨᱤᱠᱮᱴ ᱴᱩᱨᱱᱟᱢᱮᱴ ᱠᱚ ᱥᱟᱯᱲᱟᱣᱟ ᱾ ᱴᱮᱱᱤᱥ ᱠᱚᱴ ᱱᱚᱣᱟ ᱵᱟᱡᱟᱨ ᱨᱮᱭᱟᱜ ᱠᱷᱮᱞᱚᱸᱰ ᱥᱩᱵᱤᱫᱷᱟ ᱫᱚ ᱟᱨ ᱠᱟᱹᱴᱤᱡ ᱮ ᱥᱮᱞᱮᱫ ᱡᱩᱴᱤᱡ ᱟᱠᱟᱫ-ᱟ ᱾ 

 ᱧᱮᱢᱮᱞ ᱴᱚᱴᱷᱟ 

alt=Ram Sagar|thumb|252x252px|ᱯᱟᱨᱚᱲᱟᱠᱷᱮᱢᱩᱱᱰᱤ ᱨᱮᱭᱟᱜ ᱨᱟᱢ ᱥᱟᱜᱚᱨ
alt=BN Palace|thumb|252x252px|ᱵᱽᱨᱩᱱᱫᱟᱵᱚᱱ ᱯᱟᱞᱮᱥ
alt=Paralakhemundi|thumb|252x252px|ᱢᱚᱦᱮᱱᱫᱽᱨᱚ ᱛᱟᱱᱚᱭᱟ ᱱᱟᱹᱭ

 ᱯᱟᱹᱨᱥᱤ 

ᱳᱰᱤᱭᱟᱹ ᱯᱟᱹᱨᱥᱤ ᱯᱟᱨᱚᱲᱟᱠᱷᱮᱢᱩᱱᱰᱤ ᱨᱮᱭᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱾ 

 ᱧᱩᱛᱩᱢᱟᱱ ᱞᱟᱠᱪᱟᱨ ᱨᱮ 

ᱳᱰᱤᱭᱟᱹ ᱥᱤᱱᱢᱟ "ᱥᱩᱱᱫᱚᱨᱜᱚᱰ ᱨᱤᱱᱤᱡ ᱥᱚᱞᱢᱚᱱ ᱠᱷᱟᱱ" ᱡᱟᱦᱟᱸ ᱨᱮᱫᱚ ᱵᱟᱵᱩᱥᱟᱥ ᱢᱚᱦᱟᱱᱛᱤ ᱢᱩᱲᱩᱛ ᱯᱟᱴ ᱮ ᱯᱞᱮ ᱟᱠᱟᱫ-ᱟ ᱚᱱᱟ ᱫᱚ ᱯᱟᱨᱚᱲᱟᱠᱷᱮᱢᱩᱱᱰᱤ ᱨᱮᱭᱟᱜ ᱜᱚᱡᱚᱯᱚᱛᱤ ᱯᱟᱞᱮᱥ ᱟᱨ ᱵᱤ.ᱮᱱ. ᱯᱟᱞᱮᱥ ᱨᱮ ᱥᱩᱴᱤᱝ ᱦᱩᱭ ᱞᱮᱱᱟ ᱾

 ᱥᱟᱹᱠᱷᱭᱟᱹᱛ